Il-Qawwa Navali Ingliża f'mudelli f'dar f'San Ġwann
L-imħabba lejn l-Imperu Ingliż tinħass sew fid-dar ta' Dennis Vella li ħadem 'il fuq minn 20 mudell ta' bastimenti u submarines mill-flotta tal-Qawwa Navali Ingliża fis-seklu 20. Is-Sur Vella wera lil TVM din il-kollezzjoni u kif għaqqadha. Trid paċenzja kbira u namra profonda biex mill-injam u r-ram tibni mill-qiegħ dawn il-mudelli ta' inġenji tal-baħar, kopja perfetta ta' uħud li servew il-qawwa navali Ingliża fis-seklu għoxrin. Dawn huma kollha xogħol Dennis Vella li rnexxielu jibni aktar minn 22 bastiment navali sal-anqas dettall. Is-Sur Vella bena bastimenti differenti li jirrappreżentaw kategoriji varji. Dawn servew lill-Qawwa Navali Ingliża għal għaijiet differenti fosthom iż-żamma tas-sigurtà fuq il-baħar fi żminijiet diffiċli u anke fil-gwerer dinjija. Is-Sur Vella qal li l-Ingliżi rnexxielhom jiżviluppaw u jtejbu l-Qawwa Navali tagħhom matul is-snin fosthom b'destroyers u submarines. "Għandi kollezzjoni sħiħa, battleships u battle cruisers, imbagħad għħandi aircraft carriers , destroyers li huma dawn u submarines. Issa dawn l-idea kienet li nagħmel bastiment minn kull klassi li kien ta' ċerta importanza għan-navy Ingliża fit-20 century." Bejn ir-riċerka meħtiega biex dawn il-mudelli jirriflettu eżatt dak oriġinali flimkien max-xogħol involut tal-idejn, Dennis jikkalkula li fuq kull mudell ha bejn 12 u 18-il xahar xogħol.